ભાદ્રોડથી દલિત આગેવાનો મહુવા પહોંચ્યા હતા. જ્યાં ક્લેક્ટર કચેરીએ જઇ મહુવા બંધની જાણ કરી હતી ત્યારબાદ ૧૫૦૦થી વધુ દલિત આગેવાનોનું ટોળુ બંધ કરાવવા નિકળ્યું હતું જેમાં કેટલીક જગ્યાએ સામાન્ય તોડફોડ કરાતા મહુવા પી.આઇ. માંજરીયાએ દલિત આગેવાનોને શાંતિપૂર્ણ રેલી યોજવા કડક તાકિદ કરી હતી ત્યારે થોડીવાર પોલીસ અને દલિત આગેવાનો વચ્ચે ઘર્ષણ થયું હતું. પરંતુ ત્યારબાદ દલિત અગ્રણીઓએ શાંતિપૂર્ણ રેલી યોજવાની ખાતરી આપ્યા બાદ પરિસ્થિતિ થાળે પડી ગઇ હતી. મહુવામાં શાળા, કોલેજ, હિરા બજાર સહિતની બજારો સજ્જડ બંધ રહી હતી. રેલી દરમિયાન કાયદો અને વ્યવસ્થા જળવાય રહે તે માટે મહુવા પીઆઇ માંજરીયા, પીએસઆઇ પરમાર, પીએસઆઇ દવે, બગદાણા પીએસઆઇ રીઝવી સહિતના ખડે પગે રહ્યા હતા.